REGULAMENT
privind metodologia de refacere a infrastructurii tramei stradale a domeniului public și privat al Municipiului Marghita


Cap. I. DISPOZIŢII GENERALE

I.1. Cadrul legal
Prezentul Regulament a fost întocmit în baza următoarelor acte normative:
· Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;
· Legii nr. 51/2006, a serviciilor comunitare de utilități publice, republicată, cu modificările și completările ulterioare;
· O.G. nr. 43/1997 privind regimul drumurilor, republicată, cu modificările și completării ulterioare;
· O.G. nr. 2/2001 privind regimul juridic al contravențiilor, cu modificările și completările ulterioare;
· Legii nr. 24/2007 privind reglementarea și administrarea spațiilor verzi din intravilanul localităților, republicată, cu modificările și completările ulterioare.


I.2. Obiectul Regulamentului

Obiectul prezentului Regulament îl constituie stabilirea cadrului organizatoric necesar derulării în condiții optime a lucrărilor de refacere a infrastructurii rutiere, pietonale, a platformelor de parcare și a zonelor verzi, în urma lucrărilor de modernizare, investiții sau intervenții asupra rețelelor edilitare de pe domeniul public și privat al Municipiului Marghita.
Orice intervenție, inclusiv lucrările de refacere de pe domeniul public și privat al Municipiului Marghita asupra rețelelor edilitare, a infrastructurii rutiere, pietonale, a platformelor de parcare și a zonelor verzi, va fi realizată de către beneficiarul/executantul lucrărilor de investiții, reparații sau intervenții. Excepție fac străzile aflate în perioada de garanție post execuție unde refacerea infrastructurii tramei stradale se va realiza numai după obținerea acordului scris de la executantul lucrării privind modul de execuție a refacerii acesteia.
Lucrările realizate vor avea un termen de garanție de bună execuție de 2 ani de la data recepției la terminarea lucrărilor de refacere a infrastructurii rutiere, pietonale, a platformelor de parcare și a zonelor verzi de pe domeniul public și privat al Municipiului Marghita.
Prin prezentul Regulament se interzice intervenția pe domeniul public și privat al Municipiului Marghita în scopul lucrărilor de investiții, intervenții, branșamente și refacere a infrastructurii rutiere, pietonale, a platformelor de parcare și a zonelor verzi, a oricărei persoane fizice sau juridice în afara executantului lucrării pentru lucrările aflate în perioada de garanție.
Lucrările de reparații capitale, investiții, intervenții, branșamente și racorduri la utilitățile publice, se vor executa strict în perioada 15 martie - 15 octombrie, urmând ca până la data de 30 octombrie să fie finalizată refacerea infrastructurii carosabilului, trotuarului, platformelor de parcare și a zonei verzi afectată de lucrări.
În perioada 15 octombrie - 15 martie pentru lucrările de intervenții în regim de urgență și defecțiunile accidentale la rețelele de utilități publice, refacerea zonelor afectate va respecta tehnologiile de refacere a carosabilului, trotuarului și a platformelor de parcare specificate în Anexa „A” la prezentul Regulament.
Deținătorii de rețele de utilități publice au obligația includerii prezentelor reglementări în faza de elaborare a Caietelor de Sarcini aferente documentațiilor de licitație a contractelor de execuție de lucrări.
Prevederile prezentului Regulament se vor aplica în egală măsură tuturor lucrărilor de refacere a infrastructurii tramei stradale a domeniului public și privat al Municipiului Marghita  inclusiv pentru lucrări de refacere care afectează infrastructura tramei stradale aflată în perioada de garanție.

I.3. Definirea termenilor și tehnologiile de refacere a carosabilului
În sensul prezentului Regulament, termenii vor fi interpretați după cum urmează :
· Tramă stradală reprezintă totalitatea străzilor, întreaga rețea de căi de comunicare dintr-o localitate.
· "administrator de drumuri în Municipiul Marghita" – Municipiul Marghita prin aparatul de specialitate al Primarului  Municipiului Marghita ;
· "executantul lucrării" - o entitate juridică aflată în raporturi de execuție și post execuție pe întreaga perioadă de garanție a lucrării cu Primăria Municipiului Marghita ;
· "beneficiarul lucrării" - o entitate juridică care realizează lucrări de investiții, reparații sau intervenții pe domeniul public și privat al Municipiului Marghita;
· "refacere infrastructură tramă stradală" - intervenție pe domeniul public și privat al Municipiului Marghita  realizată de beneficiarul/executantul lucrării de investiții, reparații sau intervenții care constă în repararea și readucerea la o stare corespunzătoare din punct de vedere tehnic a zonei afectate respectând tehnologiile refacerii carosabilului, trotuarului, platformei de parcare sau zonei verzi, după caz;
· "zonă afectată" - zona de carosabil, trotuar, platformă parcare, zonă verde, etc.;
· "zonă de intervenție" - perimetru delimitat prin mijloace de semnalizare rutieră;
· "intervenție în regim de urgență la rețele edilitare" - orice defecțiune apărută accidental la rețelele de utilități publice care pune în pericol siguranța cetățenilor și a traficului rutier ;
· "refacere integrală infrastructură tramă stradală" - readucerea la o stare corespunzătoare din punct de vedere tehnic respectând prevederile din prezentul Regulament a oricărui carosabil, trotuar, platformă de parcare, zonă verde, etc., procedură ce presupune refacerea completă a infrastructurii carosabilului, trotuarului, platformei parcărilor, înlocuire borduri, refacere zone verzi, pe întreaga suprafața afectată la care se adaugă suprafața adiacentă zonei afectate până la următoarele limite, după caz: marginea bordurii(lor), axul drumului, capătul carosabilul sau a trotuarului.

Tehnologiile de refacere a structurilor afectate, constituie Anexa „A” la prezentul Regulament.

I.4. Domeniul de aplicare

Prezentul Regulament se va aplica lucrărilor de modernizare, investiții, reparații, branșamente și intervenții executate pe domeniul public și privat al Municipiului Marghita de către persoane fizice, persoane juridice, deținători sau administratori de rețele edilitare, precum și de prestatori autorizați care intervin la aceste rețele după cum urmează :
· (S.P.A.A.C.S.) - SERVICIUL PUBLIC DE ALIMENTARE CU APA, CANALIZARE, SALUBRITATE - MARGHITA;
· DELGAZ GRID SA - FORMAȚIA OPERATIVĂ DE LUCRU - MARGHITA;
· DITRIBUŢIE A ENERGIEI ELECTRICE ROMÂNIA S.A. - PUNCT DE LUCRU - MARGHITA;
· SC ORANGE ROMANIA SA - MARGHITA;
· SC DIGI ROMANIA SA - PUNCT DE LUCRU - MARGHITA.
Enumerarea este exemplificativă fără a exclude orice alt titular de rețele subterane ori altă persoană fizică sau juridică autorizată să intervină asupra acestora.

Cap. II. PROCEDURA PRIVIND APROBAREA EXECUTĂRII LUCRĂRILOR PE DOMENIUL PUBLIC ŞI PRIVAT AL MUNICIPIULUI MARGHITA

Lucrările de investiții și intervenție autorizate, precum și procedurile pentru refacerea domeniului public și privat al Municipiului Marghita în urma intervențiilor definite mai sus, sunt reglementate în acest capitol după cum urmează:



II.1. Lucrări de investiții și reparații supuse autorizării pentru titularii de rețele edilitare

Intervențiile pe domeniul public și privat al municipiului Marghita  pentru lucrările de investiții sau reparații curente care sunt supuse procedurii de obținere a autorizației de construire, se aprobă de către Primăria Municipiului Marghita  în baza unei documentații ce va conține următoarele documente (acte necesare pentru emiterea Avizului de spargere):
· cerere tip ,,Anexa B”;
· autorizație de construire (copie);
· act de identitate, responsabil de lucrare (copie);
· Certificat Înregistrare executant autorizat;
· plan de situație vizat spre neschimbare (anexa la autorizația de construcție) - copie color;
· Acordul(urile) emise de compartimentul de specialitate din cadrul Directiei tehnice (copie);
· formular de calcul al taxei de refacere emis de către executantul lucrării aflate în perioada de garanție (dacă este cazul);
· proiect de Management de Trafic aprobat de Comisia de circulație și de către Poliția rutieră a Municipiului Marghita  pentru lucrările de investiții (după caz);
· proiect de semnalizare rutieră și siguranța circulației pentru zona de intervenție, indiferent de tipul zonei afectate;
· plan de situație pe care să fie marcată zona afectată și evidențiată vegetația (arbori, arbuști și gard viu);
· dovada achitării contravalorii vegetației distruse/afectate și a gazonului, după caz (copie).

Începerea intervenției se va notifica personal sau prin reprezentantul persoanei  fizice/juridice, obligatoriu, cu cel puțin 5 zile lucrătoare înainte de începerea lucrării, zile calculate de la data stabilită în avizul de spargere, responsabilului de la compartimentul de specialitate din cadrul Directiei tehnice
Neînceperea lucrărilor în perioada avizată atrage după sine pierderea valabilității avizului inițial. În acest caz solicitantul este obligat să solicite reavizarea lucrării îndeplinind formalitățile indicate în prezentul Regulament.
Perioada de execuție acordată în Avizul de Spargere se poate prelungi cu perioada înscrisă în Autorizația de Construire/Autorizație de Administrator Drum, dar nu mai mult de 10 zile, pe baza unei cereri și a dovezii plății unei taxe de prelungirea/modificarea avizului de spargere, dacă cererea se depune cu maxim 2 zile după expirarea perioadei de execuție. Avizul de Spargere se poate prelungi numai o singură dată.
În cazul în care lucrările sunt începute și expiră termenul de execuție fără să termine lucrarea, și fără să ceară o prelungire cu maxim 2 zile după expirarea perioadei de execuție, se plătește o contravenție pentru nerespectarea termenului și se va stabili un nou termen de finalizare. Această contravenție se va aplica de fiecare dată când termenele de execuție stabilite se depășesc.
În cazul în care lucrările nu sunt începute și se dorește modificarea datei de începere și terminării lucrării, solicitantul (executantul lucrării) va achita o taxă de prelungirea/modificarea avizului de spargere și se stabilesc noile date de începere și finalizare a lucrărilor.
În funcție de complexitatea lucrărilor de pe domeniul public structura competentă din cadrul Primăriei Municipiului Marghita  va stabili durata de execuție pentru fiecare lucrare solicitată.

II.2. Lucrări de branșament și racorduri pentru care este necesar obținerea Autorizației de administrator drum

Intervențiile pe domeniul public și privat al municipiului Marghita pentru lucrările de branșament, racorduri și reparații pentru care este necesar obținerea autorizației de administrator drum, se aprobă de către Primăria Municipiului Marghita în baza unei documentații ce va conține următoarele documente (acte necesare pentru emiterea Avizului de spargere):

· cerere tip ,,Anexa B”;
· autorizația de administrator drum (copie);
· act de identitate, responsabil de lucrare (copie);
· Certificat Înregistrare executant autorizat;
· plan de situație vizat spre neschimbare (anexă la autorizația de administrator drum) - copie color;
· formular de calcul al taxei de refacere emis de către executantul lucrării aflate în perioada de garanție (dacă este cazul);
· proiect de semnalizare rutieră și siguranța circulației pentru zona de intervenție, indiferent de tipul zonei afectate;
· plan de situație pe care să fie marcată zona afectată și evidențiată vegetația (arbori, arbuști și gard viu);
· dovada achitării contravalorii vegetației distruse/afectate și a gazonului, după caz (copie).

Începerea intervenției se va notifica personal ori prin reprezentantul persoanei fizice/ juridice, obligatoriu, cu cel puțin 5 zile lucrătoare înainte de începerea lucrării, zile calculate de la data stabilită în avizul de spargere, responsabilului din cadrul Direcției tehnice.
Neînceperea lucrărilor în perioada avizată atrage după sine pierderea valabilității avizului inițial. În acest caz solicitantul este obligat să solicite reavizarea lucrării îndeplinind formalitățile indicate în prezentul Regulament.
Perioada de execuție acordată în Avizul de Spargere se poate prelungi cu perioada înscrisă în Autorizația de Construire /Autorizație de Administrator Drum, dar nu mai mult de 10 zile, pe baza unei cereri și a dovezii plății unei taxe de prelungire/modificare a avizului de spargere, dacă cererea se depune cu maxim 2 zile după expirarea perioadei de execuție. Avizul de Spargere se poate prelungi numai o singură dată.
În cazul în care lucrările sunt începute și expiră termenul de execuție fără să termine lucrarea, și fără să ceară o prelungire cu maxim 2 zile după expirarea perioadei de execuție, se plătește o contravenție pentru nerespectarea termenului și se va stabili un nou termen de finalizare. Această contravenție se va aplica de fiecare dată când termenele de execuție stabilite se depășesc.
În cazul în care lucrările nu sunt începute și se dorește modificarea datei de începere și terminării lucrării, solicitantul (executantul lucrării) va achita o taxă de prelungire/modificare a avizului de spargere și se stabilesc noile date de începere și finalizare a lucrărilor.
În funcție de complexitatea lucrărilor de pe domeniul public structura competentă din cadrul Primăriei Municipiului Marghita  va stabili durata de execuție pentru fiecare lucrare solicitată.

II.3. Intervenții în regim de urgență la rețele edilitare

În cazul unor intervenții în regim de urgență la rețelele edilitare, deținătorii acestora, în maxim o oră de la momentul anunțării dispeceratului sau constatării de producerea evenimentului ce necesită intervenția, au obligația să informeze Primăria Municipiului Marghita , cu privire la intenția de efectuare a intervenției pe domeniul public și privat al Municipiului Marghita, precizând următoarele informații conform formularului ,,Anexa B” la prezentul Regulament:
· adresa la care se solicită intervenția;
· estimare suprafață zonă afectată;
· durata de execuție ce implică și refacerea zonei afectate până la cota de intervenție a executantului lucrării;
· responsabilul lucrării din partea beneficiarului/executantului: nume, prenume, telefon; Informarea Primăriei Municipiului Marghita cu privire la intervențiile în regim de urgență,
defecțiuni accidentale la rețelele edilitare se va face:
· pe adresa de email: primaria@marghita.ro;
· responsabilului din cadrul Compartimentului  de specialitate din cadrul Directiei tehnice, Luni - joi între orele 08.00 - 16.00 , Vineri între orele 08.00-15.00  la nr. de fax 0259362001   

Intervenția de urgență pe domeniul public de către titularul de rețele se va realiza cu respectarea următoarelor faze în execuție:
· semnalizarea rutieră corespunzătoare a lucrării;
· tăierea cu mașina cu disc de diamant a conturului gropii la care se intervine;
· executarea săpăturii;
· evacuarea imediată a pământului sau molozului. Este interzisă orice depozitare a materialului rezultat din spargere pe domeniul public și privat al Municipiului Marghita. Aceste materiale se vor transporta de către solicitant (executantul lucrării) cel târziu la terminarea lucrării de spargere;
· aducerea zonei afectate la o stare corespunzătoare din punct de vedere tehnic cu respectarea tehnologiilor de refacere.
La intervențiile în regim de urgență la rețelele edilitare, deținătorii acestora au obligația să solicite avizul de spargere de la Compartimentul de specialitate din cadrul Directiei tehnice al Primăriei Municipiului Marghita, cel mai târziu în ziua următoare lucrătoare, între orele 08.00 - 16.00, de la informarea intervenției în regim de urgență.

Acte necesare pentru emiterea Avizului de spargere
· cerere tip ,,Anexa B”;
· act de identitate, responsabil de lucrare (copie);
· declarația responsabilului de lucrare privind vegetația (arbori, arbuști și gard viu) afectată/ distrusă;
· plan de situație pe care să fie marcată zona afectată și evidențiată vegetația (arbori, arbuști și gard viu);
· dovada achitării contravalorii vegetației distruse/afectate și a gazonului, după caz (copie).

II. 4	Refacere zonă verde

Refacerea zonelor verzi constă în umplerea gropii/șanțului cu pământ vegetal. Pământul va fi compactat pentru a se evita lăsarea lui ulterioară. După compactare, nivelul solului trebuie să fie cu 2 centimetri sub nivelul bordurii de la carosabil sau trotuar.
		În cazul în care în timpul lucrarii de interventie si reparatie, bransament sau a unei interventii în regim de urgenta, au avut loc vatamari ale arborilor si arbustilor (ruperea crengilor, decojirea scoartei trunchiului, taierea sistemului radicular în proportie mai mare de 10%) executantul va anunta responsabilul din cadrul Compartimentului  Protectia Mediului, în vederea evaluarii pagubelor si întocmirii notei de constatare.
În cazul lucrărilor prevăzute la punctele II.1., II.2. și II.3. în situația în care acestea se  execută în zona verde, solicitantul are obligația de a achita la Direcția Impozite și Taxe Locale Marghita, la casierie,   următoarele taxe:
· în cazul unui arbore aprobat pentru tăiere se va achita de două ori „taxa pentru un puiet arbore foios/rășinos”;
· în cazul unui arbust aprobat pentru tăiere se va achita de două ori „taxa pentru un puiet arbust foios/rășinos”;
· în cazul unui arbore vătămat se va achita „taxă pentru un puiet arbore foios/rășinos”;
· în cazul unui arbust vătămat se va achita „taxă pentru un puiet arbust foios/rășinos”;
· în cazul gardului viu desființat/afectat se va achita „taxă pentru tăierea unui metru liniar de gard viu”;
· în cazul lucrărilor în zona verde se va achita „taxă lucrări de refacere aferentă fiecărui metru pătrat de gazon”.
Cuantumul taxelor este specificat în REGULAMENT ANEXA 1 DIN CONTRACTUL DE DARE ÎN ADMINISTRARE PRIN GESTIUNE DIRECT A SERVICIULUI PUBLIC DE ADMINISTRARE, AMENAJARE ȘI ÎNTREȚINERE ZONE VERZI DIN MUNICIPIUL MARGHITA, aprobat prin HCL 70 din 28.04.2016
Aprobarea tăierii unui arbore/arbuști de pe domeniul public sau privat al municipiului, este condiţionată de achitarea contravalorii a 2 puieţi, la următorele preţuri:
· pentru un puiet de arbore foios 83 lei/buc
· pentru un puiet de arbore răşinos 48 lei/buc
În cazul în care cererea de tăiere se referă la arbori ornamentali decorative, se achită:
· pentru un puiet foios ornamental 250 lei/buc
· pentru un puiet răşinos ornamental 250 lei/buc
· pentru un puiet arbust foios 22 lei/buc
· pentru un puiet arbust răşinos 25 lei/buc
· pentru un fir de gard viu 25 lei
· pentru zona verde gazon 3 lei/mp
Achitarea taxei se face în baza notei de constatare, întocmite de către responsabilul de mediu din  cadrul Primăriei  Municipiului  Marghita.
Arborii aprobați pentru tăiere vor fi doborâți numai după ce solicitantul a făcut dovada achitării contravalorii distrugerilor produse și a obținut avizul de tăiere de la compartimentul de specialitate din cadrul Primăriei municipiului Marghita. Tăierea de arbori și arbuști fără achitarea taxei și neobținerea avizului de tăiere, constituie contravenție și se sancționează conform prevederilor prezentului Regulament.

II.5. Monitorizarea execuției de refacere a infrastructurii tramei stradale

Municipiul Marghita, prin reprezentantul Compartimentului de specialitate din cadrul Directiei tehnice, va urmări pe parcursul executării lucrărilor de refacere a infrastructurii tramei stradale, respectarea tipului de tehnologie și încadrarea ei în prevederile tehnologiei de refacere a infrastructurii tramei stradale.
Executantul lucrării intervine și reface zona afectată după cum urmează:
· refacerea carosabilului, a trotuarului și a platformei de parcare se va realiza în maxim 3 zile lucrătoare după efectuarea probelor tehnologice la rețele;
· refacerea zonelor verzi se va realiza în maxim 5 zile lucrătoare după efectuarea probelor tehnologice la rețele;
· dacă suprafața afectată depășește 100 mp pe obiectiv, termenele mai sus menționate pot fi prelungite prin acordul comun dintre beneficiarul/executantul lucrărilor și reprezentantul Primăriei Municipiului Marghita, doar în situații argumentate, cu max. 5 zile de la data expirării termenului acordat în avizul de spargere;
· nu se va reintroduce pământul rezultat din spargere peste conductele noi, cu excepția intervențiilor executate pe zonele verzi. Pământul rezultat trebuie să fie transportat în termen de max. 12 ore de la terminarea săpăturilor de pe carosabil, trotuar și platformă parcare;
· se vor realiza lucrările de curățare, amenajare sau degajare, după caz, a amplasamentului și/sau a terenurilor adiacente ocupate temporar pe durata execuției. Se va evita stocarea pe carosabil, trotuare, platforme parcări, zonă verde a materialelor și agregatelor necesare refacerii infrastructurii tramei stradale. Acestea vor fi aduse la fața locului în ziua în care se înglobează în infrastructura tramei stradale;
· suprafața refacerii intervențiilor în zonele asfaltate se va realiza în cazul trotuarelor pe întreaga lățime a acestora, pe toată lungimea intervenției, iar în cazul carosabilului între borduri (sau marginea carosabilului) și axul drumului sau integral pe toată lățimea carosabilului în cazul în care se afectează carosabilul de ambele părți a axului și pe toată lungimea intervenției;
· nu se va bloca accesul pe proprietăți, în curți sau garaje mai mult de 12 ore, în caz contrar este necesară prevederea și montarea podețelor pentru acces;
· se va curăța în cel mai scurt timp prin periere și spălare, carosabilul, trotuarele și platformele de parcare unde s-a depus noroi în urma săpăturilor;
· se va realiza monitorizarea continuă și completarea ori de câte ori este nevoie până la finalizarea lucrării de intervenție, în maxim 3 ore de la înștiințare, a carosabilului, a trotuarului și a platformelor de parcare afectate, cu piatră și criblură, inclusiv pe perioada de iarnă când nu se poate face asfaltarea sau betonarea din cauza condițiilor meteorologice;
· la finalizarea lucrărilor, beneficiarul/executantul acestora este obligat să solicite efectuarea Recepției la Terminare a Lucrărilor conform prevederilor legale.
Prevederile prezentului Regulament se vor aplica în egală măsură tuturor lucrărilor de refacere a infrastructurii tramei stradale și a zonelor verzi a domeniului public și privat al Municipiului Marghita , inclusiv pentru lucrările aflate în perioada de garanție.

II.6. Execuția lucrărilor de investiții, reparații și intervenții de urgență

Municipiul Marghita, prin Direcția tehnică, predă amplasamentul lucrării reprezentantului beneficiarului/executantului,  pe  bază  de  Proces  Verbal de Predare Primire cu indicarea tehnologiei de refacere a suprafeței și a termenului de execuție.
Municipiul Marghita  recepționează lucrarea împreună cu deținătorul de rețea întocmindu-se Proces Verbal de Recepție la Terminarea Lucrărilor.
Pentru semnarea Procesului Verbal de Recepție la Terminarea Lucrărilor, este obligatorie respectarea tehnologiei de refacere a infrastructurii tramei stradale și a zonelor verzi aprobate prin Avizul de spargere.
Lucrările de refacere la infrastructura tramei stradale vor fi în garanția beneficiarului/ executantului pe o perioadă de 2 ani de la data Recepției la Terminarea Lucrărilor.

II.7. Execuția lucrărilor de ridicări la cotă a căminelor, capacelor, gurilor de scurgere, răsuflătoare.

Municipiul Marghita , prin compartimentele de specialitate din cadrul Direcției tehnice ,  transmite o adresă deținătorilor sau administratorilor de rețele edilitare prin care îi somează ca în termen de 72 de ore să ridice la cota carosabilului sau a trotuarului căminele, capacele, gurile de scurgere, răsuflătoare care le aparțin. Nu se va cere ridicarea la cotă pe tronsoanele de drum sau trotuar care sunt în execuție (reabilitare, reparații) sau se află în garanție.

Cap. III. PRESEMNALIZAREA ŞI SEMNALIZAREA LUCRĂRILOR PE DOMENIUL PUBLIC ŞI PRIVAT AL MUNICIPIULUI MARGHITA


III.1. Presemnalizarea și semnalizarea lucrărilor de investiții și reparații
Pentru lucrările care se execută pe domeniul public, Comisia de circulație aprobă planul de închidere parțială sau totală a zonei, cu variante de deviere a circulației rutiere propuse de către executantul lucrării. Lucrările vor fi presemnalizate și semnalizate pe toată perioada de execuție, prin indicatoare de circulație rutieră conform prevederilor „Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public”.
În acest sens vor fi respectate de către beneficiar/executant următoarele:
a) închiderea sau instituirea restricțiilor de circulație în vederea executării lucrărilor de investiții sau modernizare a rețelelor edilitare, intervenții sau reparații branșamente (electrice, gaz, apă - canal, etc.), se face pe baza proiectelor de Management de Trafic aprobate de Comisia de circulație și de către Poliția rutieră a Municipiului Marghita,
b) proiectul de Management de Trafic conține următoarele documente scrise în vederea obținerii aprobării închiderii și/sau instituirii restricțiilor de circulație: schemele de semnalizare rutieră temporară pentru toate situațiile ce apar în decursul execuției lucrărilor, calculul fazelor de semaforizare și modul de organizare și supraveghere a circulației - dacă este cazul, obligativitatea realizării, montării, întreținerii și completării operative a mijloacelor de semnalizare rutieră temporară, pe întreaga perioadă de execuție a lucrărilor.
c) Executanții/beneficiarii lucrărilor au următoarele obligații:
· începerea lucrărilor se va efectua numai după obținerea aprobării Comisiei de circulație din cadrul Primăriei Marghita  și acordul Poliției rutiere, pentru închiderea și devierea traficului sau instituirea restricțiilor de circulație;
· se vor păstra permanent la punctul de lucru copii ale aprobării închiderii sau restricționării circulației, însoțite de schema de semnalizare;
· să respecte durata și termenele de execuție prevăzute în documentul aprobat;
· să respecte procesul tehnologic și soluțiile tehnice de execuție din documentația în baza căreia s-a emis aprobarea administratorului drumului și acordul poliției rutiere;
· să amenajeze, să instaleze, să completeze operativ și să întrețină permanent mijloacele de semnalizare și protecție rutieră pe sectorul de drum pe toată durata execuției lucrării;
· să amenajeze culoare speciale pentru circulația pietonilor, în situația în care lucrarea afectează trotuarul
· să se realizeze variante ocolitoare aprobate, în condiții de siguranță, în cazul devierii circulației rutiere;
· să asigure restabilirea circulației prin eliberarea completă a platformei și zonei de lucru după terminarea lucrării, să demonteze semnalizarea rutieră temporară de pe sectorul de drum și să refacă semnalizarea rutieră la forma inițială sau, după caz, să asigure semnalizarea adecvată noilor condiții de circulație;
· la terminarea lucrărilor să încheie un Proces Verbal de Recepție cu reprezentanții administrației publice locale, în care se va consemna realizarea integrală a tuturor lucrărilor în scopul restabilirii circulației în condiții de siguranță
d) la închiderea sau instituirea restricțiilor de circulație, beneficiarul/executantul lucrării va informa participanții la trafic prin presa scrisă, asupra condițiilor de circulație pe sectoarele de drum respective și eventual despre traseele alternative recomandate
e) 	Compartimentul  administrarea patrimoniului , transport public local, gospodărire, întreținere domeniu public și privat din cadrul Primariei municipiului Marghita , Poliția rutieră și Poliția locală vor controla modul în care se respectă condițiile și măsurile stabilite în actul de aprobare emis;
f) după caz, pentru sporirea securității rutiere se pot stabili și aplica și alte măsuri, care se vor face în scris, cu condiția respectării prevederilor legale în vigoare.

III.2. Presemnalizarea și semnalizarea la lucrările de intervenții în regim de urgență la rețelele edilitare

Primăria Municipiului Marghita  aprobă, cu acordul Poliției rutiere, instituirea restricțiilor de circulație, pe sectoare de drum și pe timp limitat, în vederea executării unor lucrări de urgență (accidentale) astfel ca titularul rețelei să fie dotat cu minim de indicatoare rutiere ce pot fi folosite la devierea circulației rutiere sau marcarea defecțiunii, până la remedierea completă a acesteia, după cum urmează:

a) indicatoare rutiere:

· drum îngustat - 2 buc. → dimensiune: latura de 700 mm.
[image: ][image: ]

· lucrări - 2 buc. → dimensiune: latura de 700 mm.
[image: ]
· depășirea autovehiculelor cu excepția motocicletelor fără ataș, interzisă - 2 buc. → dimensiune: diametru de 600 mm.
[image: ]

- limitare de viteză - 2 buc. → dimensiune: diametru de 600 mm.
[image: ]


b) mijloace auxiliare de semnalizare a lucrărilor:
· balize direcționale - 15 + 15 buc. → dimensiune: 200x800 mm. cu 20 cm de la sol
[image: ]

· con de dirijare - 30 buc. → dimensiune: minim 500 mm.
[image: ]
· cărucioare portsemnalizare sau panouri portsemnalizare - 2 buc. → dimensiune: 2000 x 1600 mm.
[image: ]
· sau -

Cap. IV. CONTRAVENŢII, SANCŢIUNI, RĂSPUNDERI


IV.1. Constituie contravenții următoarele fapte:

a. Nerespectarea obligației de a anunța Primăria Municipiului Marghita  în termen de o oră  a intervențiilor de urgență care  se  execută  pe  domeniul  public  și  privat  al municipiului Marghita ;
b. Executarea de săpături pe domeniul public și privat al Municipiului Marghita fără anunțarea prealabilă, prin notificare de începere a intervenției  cu cel puțin 2 zile lucrătoare înainte de începere, zile calculate de la data începerii acesteia, conform prezentului Regulament
c. Executarea săpăturilor pe domeniul public și privat al Municipiului Marghita , carosabil, trotuar, platforme parcări sau zone verzi, fără aviz de spargere sau în baza unui aviz de spargere expirat;
d. Neaducerea la o stare corespunzătoare din punct de vedere tehnic, cu respectarea tehnologiei de refacere, a zonei afectate, de către beneficiarul/executantul lucrării;
e. Nerespectarea termenelor de refacere a infrastructurii tramei stradale, a zonei afectate de către beneficiarul/executantul lucrării și a condițiilor impuse la emiterea avizului pe proiect;
f. Neasigurarea unei circulații rutiere și pietonale în condiții de siguranță și nesemnalizarea pe toată perioada de execuție a lucrărilor de investiții, intervenții, branșamente și refacere pe domeniul public și privat al Municipiului Marghita , conform prevederilor „Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public”, precum și nerespectarea proiectului Managementului de Trafic aprobat de Comisia de circulație și de Poliția rutieră și a proiectului de semnalizare rutieră și siguranța circulației pentru zona de intervenție, indiferent de tipul zonei afectată;
g. Reintroducerea pământului rezultat din spargere peste conductele noi, cu excepția intervenției pe zonele verzi;
h. Nerealizarea lucrărilor de curățare în maxim 5 ore prin periere și spălare a carosabilului, platformelor parcărilor și trotuarelor unde s-a depus noroi în urma lucrărilor de săpături, amenajare ori degajare după caz, a amplasamentului și/sau a terenurilor adiacente ocupate temporar pe durata execuției lucrărilor;
i. Stocarea pe carosabil, platforme parcări, zona verde sau trotuare a materialelor de construcții, moloz, pământ, rezultate din lucrări și săpături, mai mult de maxim 12 ore;
j. Blocarea accesului pe proprietăți, în curți sau garaje mai mult de 12 ore, (în caz contrar fiind necesară prevederea și montarea podețelor pentru acces);
k. Nerealizarea monitorizării continue și completarea ori de câte ori este nevoie în max. de 3 ore de la înștiințare, a carosabilului, platformei de parcare și a trotuarului afectat, cu piatră și criblură, inclusiv pe perioada de iarnă când nu se poate face asfaltarea ori betonarea din cauza condițiilor meteorologice;
l. Nesolicitarea recepției la terminarea lucrărilor de către beneficiar/executant conform termenului prevăzut în avizul de spargere;
m. Nedeclararea vegetației existente pe planul de situație, anexat documentației de avizare și neobținerea avizului de tăiere arbori/arbuști, nedeclararea vegetației distruse/afectate de către responsabilul de lucrare, în cazul unei intervenții în regim de urgență, precum și neaducerea la nivelul solului (cu 2 centimetri sub nivelul bordurii de la carosabil sau trotuar) a zonei verzi afectate de intervenție;
n. Neînlocuirea în termen a stratului de mixtură stocabilă cu mixtură asfaltică turnată la cald.

IV.2. Sancțiuni
Faptele prevăzute la pct. IV.1. al prezentului Capitol, constituie contravenții și se sancționează cu amendă cuprinsă între 2.000 lei și 2.500 lei.




IV.3. Constatarea contravențiilor și aplicarea sancțiunilor la prezentul Regulament se efectuează de către reprezentanții Poliției Rutiere a municipiului Marghita , Poliției Locale a municipiului Marghita , respectiv Directiei Tehnice din cadrul aparatului de specialitate al Primarului municipiului Marghita 
Procedura de constatare și aplicare a sancțiunilor urmează regimul juridic al Ordonanței  nr. 2 din 12 iulie 2001 privind regimul juridic al contravențiilor, cu modificările și completările ulterioare..
IV.4. Răspunderea civilă, penală și administrativă față de terți rezultată ca urmare a intervențiilor pe domeniul public, revine în totalitate titularului de rețele, beneficiarului de autorizație, beneficiarului de lucrări, executantului lucrărilor, în funcție de faza de execuție a intervenției raportată la momentul producerii evenimentului.


[bookmark: _GoBack]
ANEXA „A” LA REGULAMENT


TEHNOLOGII DE REFACERE A INFRASTRUCTURII TRAMEI STRADALE ÎN CAZUL LUCRĂRILOR DE SPARGERE PENTRU UTILITĂŢI EXECUTATE PE DOMENIUL PUBLIC ŞI PRIVAT AL MUNICIPIULUI MARGHITA 


APLICABILE ÎN PERIOADA  15  MARTIE - 15 OCTOMBRIE

1. TEHNOLOGIA DE REFACERE A CAROSABILULUI CU ÎMBRĂCĂMINŢI ASFALTICE ÎN URMA EXECUTĂRII SĂPĂTURILOR PENTRU UTILITĂŢI
Lucrări de refacere aflate în sarcina beneficiarului/executantului lucrărilorpentru utilități:
a. Tăierea marginilor îmbrăcăminții asfaltice în vederea săpăturii, cu mașina cu disc diamantat;
b. Decaparea îmbrăcăminții asfaltice între marginile tăiate;
c. Executarea săpăturii până la cotele prevăzute în proiect;
d. Compactarea patului drumului pentru montarea tubulaturii;
e. Așternerea stratului de nisip pilonat (umiditate optimă) pentru protejarea tubulaturii;
f. Pozarea tubulaturii și efectuarea verificărilor specifice;
g. Așternerea celui de-al doilea strat de nisip pilonat (umiditate optimă) pentru protecție deasupra tubulaturilor;
h. Completarea cu strat de balast compactat în straturi succesive, grosimea maximă pentru un strat fiind de 15 cm;
i. Așternerea și compactarea unui  strat de balast stabilizat cu 6% ciment  având o grosime  după compactare de 25 cm.;
j. Așternerea unui strat de beton asfaltic deschis BAD22,4 în grosime de 6 cm. și compactarea acestuia;
k. Amorsarea suprafețelor cu emulsie bituminoasă cationică cu rupere rapidă;
l. Așternerea stratului de uzură din beton asfaltic BA 16 în grosime de 4 cm și compactarea acestuia la cotele adiacente carosabilului.
Lățimea necesară pentru așternerea straturilor de mixtură asfaltică va fi mai mare cu minim 30 de cm. decât conturul gropii necesare pentru intervenție, dar nu mai puțin de 1,50 m în cazul săpăturilor transversale axului drumului, iar în cazul săpăturilor longitudinale se va asfalta de la marginea carosabilului (bordură) până în axul drumului. În cazul în care săpătura este de ambele părți a axul drumului se va asfalta integral carosabilul.
m. Protejarea și închiderea cu dressing a suprafețelor și compactarea la cald a acestuia;
n. Urmărirea comportării în timp a lucrărilor executate și intervenția promptă în cazul depistării unor eventuale probleme legate de structură, cedări locale, faianțări, burdușiri, etc;
o. Anunțarea reprezentantului Primăriei Municipiului Marghita cu privire la finalizarea lucrărilor;
p. Stocarea pe carosabil, parcări, alei, platforme, zonă verde sau trotuare a materialelor de construcții, moloz, pământ, rezultate din lucrări și săpături, să nu depășească maxim 12 ore; deșeurile rezultate din construcții/spargeri se vor transporta de către executantul lucrărilor și vor fi predate către un operator de salubrizare.
q. Lucrările vor fi presemnalizate și semnalizate pe toată perioada de execuție, prin indicatoare de circulație conform prevederilor „Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public” și a zonei verzi;
r. Cota finală a lucrărilor executate va fi identică cu cota adiacentă, existentă înainte de efectuarea intervenției.

Notă: Tehnologia de mai sus se referă la un drum cu o structură de trafic mediu. În cazul executării de lucrări de săpătura pe drumuri având o structură de trafic greu se va avea în vedere refacerea structurii originale a acestuia, respectând normele și normativele tehnice în vigoare.

2. TEHNOLOGIA DE REFACERE A CAROSABILULUI CU ÎMBRACĂMINŢI DIN BETON DE CIMENT ÎN URMA EXECUTĂRII SĂPĂTURILOR PENTRU UTILITĂŢI

Lucrări de refacere aflate în sarcina beneficiarului/executantului săpăturilor pentru utilități:
a. Identificarea dalelor de beton ce vor fi afectate de săpături;
b. Scoaterea dalelor din beton de ciment indiferent de procentul în care acestea vor fi afectate de spargere;
c. Executarea săpăturilor până la cotele prevăzute în proiect;
d. Compactarea patului drumului pentru montarea tubulaturii;
e. Așternerea stratului de nisip pilonat (umiditate optimă) pentru protejarea tubulaturii;
f. Pozarea tubulaturii și efectuarea verificărilor specifice;
g. Așternerea celui de-al doilea strat de nisip pilonat (umiditate optimă) pentru protecție deasupra tubulaturilor;
h. Completarea cu strat de balast compactat în straturi succesive, grosimea maximă pentru un strat fiind de 15 cm;
i. Așternerea unui strat de nisip pilonat (umiditate optimă) având o grosime de 2 cm;
j. Turnarea unui strat de beton de ciment C25/30, în grosime de 23 cm;
k. Executarea rosturilor de dilatație, acolo unde este cazul;
l. Urmărirea comportării în timp a lucrărilor executate și intervenția promptă în cazul depistării unor eventuale probleme legate de structură, cedări locale, etc;
m. Anunțarea reprezentantului Primăriei Municipiului Marghita  asupra finalizării lucrărilor;
n. Stocarea pe carosabil, parcări, alei, platforme, zonă verde sau trotuare a materialelor de construcții, moloz, pământ, rezultate din lucrări și săpături, să nu depășească maxim 12 ore;
o. Lucrările vor fi presemnalizate și semnalizate pe toată perioada de execuție, prin indicatoare de circulație conform prevederilor „Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public” și a zonei verzi;
p. Cota finală a lucrărilor executate va fi identică cu cota adiacentă, existentă înainte de efectuarea intervenției.

3. TEHNOLOGIA DE REFACERE A TROTUARELOR ÎN URMA EXECUTĂRII SĂPĂTURILOR PENTRU UTILITĂŢI

Lucrări de refacere aflate în sarcina beneficiarului/executantului săpăturilor pentru utilități:
a. Tăierea marginilor îmbrăcăminții asfaltice în vederea săpăturii, cu mașina cu disc diamantat;
b. Decaparea îmbrăcăminții asfaltice între marginile tăiate;
c. Executarea săpăturilor până la cotele prevăzute în proiect;
d. Compactarea patului trotuarului pentru montarea tubulaturii;
e. Așternerea stratului de nisip pilonat (umiditate optimă) pentru protejarea tubulaturii;
f. Pozarea tubulaturii și efectuarea verificărilor specifice;
g. Așternerea celui de-al doilea strat de nisip pilonat (umiditate optimă) pentru protecție deasupra tubulaturilor;
h. Completarea cu strat de balast compactat în straturi succesive, grosimea maximă pentru un strat fiind de 15 cm;
i. Așternerea și compactarea unui strat de balast stabilizat cu 6% ciment având o  grosime  după compactare de 15 cm.;
j. Executarea rosturilor de dilatație acolo unde este cazul;
k. Amorsarea suprafețelor cu emulsie bituminoasă cationică;
l. Așternerea betonului asfaltic BA 8 în grosime de 4 cm. și compactarea acestuia la cotele adiacente trotuarului neafectat de săpături, urmărindu-se realizarea pantei transversale către carosabil sau zona verde.

Lățimea necesară pentru așternerea straturilor de mixtură asfaltică va fi mai mare cu minim 30 de cm. decât conturul gropii necesare pentru intervenție, dar nu mai puțin de

1,50 m în cazul săpăturilor transversale pe trotuar, iar în cazul săpăturilor longitudinale se va asfalta integral trotuarul. În cazul în care se afectează oricare parte dintr-un acces auto sau pietonal, acesta se va reasfalta integral.

m. Urmărirea comportării în timp a lucrărilor executate și intervenția promptă în cazul depistării unor eventuale probleme legate de structură, cedări locale, faianțări, burdușiri, etc;
n. Anunțarea reprezentantului Primăriei municipiului Marghita  cu privire la finalizarea lucrărilor;
o. Stocarea pe carosabil, zonă verde sau trotuare a materialelor de construcții, moloz, pământ, rezultate din lucrări și săpături, să nu depășească max. 12 ore;
p. Lucrările vor fi presemnalizate și semnalizate pe toată perioada de execuție, prin indicatoare de circulație conform prevederilor „Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public” și a zonei verzi;
q. Cota finală a lucrărilor executate va fi identică cu cota adiacentă, existentă înainte de efectuarea intervenției.

4. TEHNOLOGIA DE REFACERE A CAROSABILULUI, PLATFORMELOR, ALEILOR ŞI PARCĂRILOR CU ÎMBRACĂMINŢI DIN PAVAJ DIN CALUPURI, PAVELE NORMALE SAU ABNORME ÎN URMA EXECUTĂRII SĂPĂTURILOR PENTRU UTILITĂŢI

Lucrări de refacere aflate în sarcina beneficiarului/executantului săpăturilor pentru utilități:
a. Identificarea porțiunilor de pavaj ce vor fi afectate de săpături;
b. Scoaterea pavajului și depozitarea acestuia pe bază de proces-verbal într-unul din depozitele gestionate de "administratorul drumurilor";
c. Executarea săpăturii până la cotele prevăzute în proiect;
d. Așternerea stratului de nisip pilonat (umiditate optimă) pentru protejarea tubulaturii;
e. Pozarea tubulaturii și efectuarea verificărilor specifice;
f. Așternerea celui de-al doilea strat de nisip pilonat (umiditate optimă) pentru protecție deasupra tubulaturilor;
g. Completarea cu strat de balast compactat în straturi succesive, grosimea maximă pentru un strat fiind de 15 cm;
h. 	Așternerea și compactarea unui strat de balast stabilizat cu 6% ciment având o grosime  după compactare de 25 cm;
i. Așternerea unui strat de sort 0-8 mm. pilonat, având o grosime de 3 cm; Montarea pavajului;
Rostuirea pavajului cu nisip;
j. Urmărirea comportării în timp a lucrărilor executate și intervenția promptă în cazul depistării unor eventuale probleme legate de structură, cedări locale, burdușiri, etc;
k. Anunțarea reprezentantului Primăriei Municipiului Marghita cu privire la finalizarea lucrărilor;
l. Stocarea pe carosabil, parcări, alei, platforme, zonă verde sau trotuare a materialelor de construcții, moloz, pământ, rezultate din lucrări și săpături, să nu depășească maxim 12 ore;
m. Lucrările vor fi presemnalizate și semnalizate pe toată perioada de execuție, prin indicatoare de circulație conform prevederilor „Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public” și a zonei verzi;
n. Cota finală a lucrărilor executate va fi identică cu cota adiacentă, existentă înainte de efectuarea intervenției.

5. TEHNOLOGIA DE REFACERE A TROTUARELOR CU ÎMBRACĂMINŢI DIN PAVAJ DIN CALUPURI, PAVELE NORMALE SAU ABNORME ÎN URMA EXECUTĂRII SĂPĂTURILOR PENTRU UTILITĂŢI

Lucrări de refacere aflate în sarcina beneficiarului/executantului pentru utilități:
a. Identificarea porțiunilor de pavaj ce vor fi afectate de săpături;
b. Scoaterea pavajului și depozitarea acestuia pe bază de proces-verbal într-unul din depozitele gestionate de "administratorul drumurilor";
c. Executarea săpăturii până la cotele prevăzute în proiect;
d. Așternerea stratului de nisip pilonat (umiditate optimă) pentru protejarea tubulaturii;
e. Pozarea tubulaturii și efectuarea verificărilor specifice;
f. Așternerea celui de-al doilea strat de nisip pilonat (umiditate optimă) pentru protecție deasupra tubulaturilor;
g. Completarea cu strat de balast compactat în straturi succesive, grosimea maximă pentru un strat fiind de 15 cm;
h. Așternerea și compactarea unui strat de balast stabilizat cu 6% ciment având o  grosime  după compactare de 15 cm;
i. Așternerea unui strat de sort 0-8 mm. pilonat, având o grosime de 3 cm; Montarea pavajului;
Rostuirea pavajului cu nisip;
j. Urmărirea comportării în timp a lucrărilor executate și intervenția promptă în cazul depistării unor eventuale probleme legate de structură, cedări locale, burdușiri, etc;
k. Anunțarea reprezentantului Primăriei Municipiului Marghita  cu privire la finalizarea lucrărilor;
l. Stocarea pe carosabil, zonă verde sau trotuare a materialelor de construcții, moloz, pământ, rezultate din lucrări și săpături, să nu depășească maxim 12 ore;
m. Lucrările vor fi presemnalizate și semnalizate pe toată perioada de execuție, prin indicatoare de circulație conform prevederilor „Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public” și a zonei verzi;
n. Cota finală a lucrărilor executate va fi identică cu cota adiacentă, existentă înainte de efectuarea intervenției.


6. TEHNOLOGIA	DE	REFACERE	A	CAROSABILULUI	PIETRUIT	SAU NEAMENAJAT ÎN URMA EXECUTĂRII SĂPĂTURILOR PENTRU UTILITĂŢI

Lucrări de refacere aflate în sarcina beneficiarului/executantului săpăturilor pentru utilități:

a. Executarea săpăturii până la cotele prevăzute în proiect;
b. Compactarea patului drumului pentru montarea tubulaturii;
c. Așternerea stratului de nisip pilonat (umiditate optimă) pentru protejarea tubulaturii;
d. Pozarea tubulaturii și efectuarea verificărilor specifice;
e. Așternerea celui de-al doilea strat de nisip pilonat pentru protecție deasupra tubulaturilor;
f. Completarea cu strat de balast compactat în straturi succesive, grosimea maximă pentru un strat fiind de 15 cm;
g. Așternerea	și compactarea	unui	strat	de	piatră	spartă	având	o	grosime	după compactare de 20 cm;
h. Anunțarea reprezentantului Primăriei Municipiului Marghita  asupra finalizării lucrărilor;
i. 	Stocarea pe carosabil, zonă verde sau trotuare a materialelor de construcții, moloz, pământ, rezultate din lucrări și săpături, să nu depășească maxim 12 ore;
j. Lucrările vor fi presemnalizate și semnalizate pe toată perioada de execuție, prin indicatoare de circulație conform prevederilor „Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public” și a zonei verzi.

APLICABILE ÎN PERIOADA 15 OCTOMBRIE - 15 MARTIE

7. TEHNOLOGIA DE REFACERE A CAROSABILULUI CU ÎMBRĂCĂMINŢI ASFALTICE ÎN URMA EXECUTĂRII SĂPĂTURILOR PENTRU UTILITĂŢI cu utilizarea mixturi asfaltice stocabile MASE16
Pentru toate tipurile de intervenții executate în carosabilul cu îmbrăcăminți din mixtură asfaltică stocabilă, lucrările se vor efectua conform celor descrise la tehnologia de la punctul 1, cu următoarele modificări:
Mixtura asfaltică BA16 se înlocuiește cu mixtură asfaltică stocabilă MASE16

În intervalul 15 Martie – 15 Mai la toate lucrările executate cu mixtură asfaltică stocabilă din perioada rece anterioară se va interveni pentru a înlocui stratul de mixtură stocabilă cu mixtură asfaltică turnată la cald BA16.
8. TEHNOLOGIA DE REFACERE A TROTUARULUI CU ÎMBRĂCĂMINŢI ASFALTICE ÎN URMA EXECUTĂRII SĂPĂTURILOR PENTRU UTILITĂŢI cu utilizarea mixturi asfaltice stocabile MASE8
Pentru toate tipurile de intervenții executate în trotuar cu îmbrăcăminți din mixtură asfaltică stocabilă, lucrările se vor efectua conform celor descrise la tehnologia de la punctul 3, cu următoarele modificări:
Mixtura asfaltică BA8 se înlocuiește cu mixtură asfaltică stocabilă MASE8.

În intervalul 15 Martie – 15 Mai la toate lucrările executate cu mixtură asfaltică stocabilă din perioada rece anterioară se va interveni pentru a înlocui stratul de mixtură stocabilă cu mixtură asfaltică turnată la cald BA8.

9. TEHNOLOGIA DE REFACERE A ZONELOR VERZI

Refacerea zonelor verzi constă în umplerea gropii/șanțului cu pământ vegetal. Pământul va fi compactat pentru a se evita lăsarea lui ulterioară. După compactare, nivelul solului trebuie să fie cu 2 centimetri sub nivelul bordurii de la carosabil sau trotuar.

În cazul în care în timpul lucrării de intervenție și reparație, branșament sau a unei  intervenții în regim de urgență, au avut loc vătămări ale arborilor și arbuștilor (ruperea crengilor, decojirea scoarței trunchiului, tăierea sistemului radicular în proporție mai mare de 10%)  executantul va anunța responsabilul din cadrul Protecției  Mediului,  în vederea evaluării pagubelor și întocmirii notei de plată.

NOTE:

· Toate lucrările vor respecta cu strictețe condițiile impuse de Tehnologiile de refacere a infrastructurii tramei stradale anexate prezentului Regulament;
· Lucrările se vor urmării în timp și se va interveni prompt în cazul depistării unor eventuale probleme legate de structură, cedări locale, faianțări, burdușiri, etc.;
· Stocarea pe carosabil, platforme de parcare, zonă verde sau trotuare a materialelor de construcții, moloz, pământ, etc. rezultate din lucrări și săpături, nu va depăși o perioadă de 12 ore; deșeurile rezultate din construcții/spargeri se vor transporta de către executantul lucrărilor și vor fi predate către un operator de salubrizare.
· Lucrările vor fi presemnalizate și semnalizate pe toată perioada de execuție, prin indicatoare de circulație conform prevederilor „Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public” și a zonei verzi.





ANEXA „B” LA REGULAMENT


Societatea  ......................................................  cu  sediul  în	,
telefon:  ..................................,  Nr.  înreg.Reg.Com./an  .............................., cod fiscal	,
cont nr. ......................................................, deschis la	, reprezentată prin
.........................................................., funcția	, în calitate de EXECUTANT


 CĂTRE,
PRIMĂRIA MUNICIPIULUI MARGHITA 



Pentru   executarea   lucrărilor   de ........................................................................................................................
conform	Autorizație	de	Construcție/Autorizație	de	Administrator	Drum	Nr	din
............................................. , emisă pe numele de	vă
solicităm Aviz de Spargere, potrivit celor cuprinse în tabelulul de mai jos și a documentației anexate.

	Nr. crt.
	Adresa / Strada
	Tip zonă fectată (*)
	Suprafață / bucăți / meri
	Data începerii lucrării
	Data terminării lucrării

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


(*) Pentru zona verde se va trece numărul de arbori și arbuști, inclusiv lungimea gardului viu afectat. Responsabil de lucrare din partea societății este: .....................................................
Semnătura/Ștampila Executantului

..............................................................



AVIZ DE SPARGERE
Nr................ din ...............................
Executarea și refacerea lucrărilor se va face cu respectarea reglementărilor prevăzute în Hotărârea Consiliului Local Nr. ........./	și a condițiilor, respectiv termenelor menționate mai sus.

Directia tehnica
Compartiment…….
Semnătură

